Genre: Other

Dragana po spolnem odnosu doživlja bolečino in krvavitev. Kateri so možni vzroki za to težavo? <p/> Pred par dnevi sva imela s fantom spolni odnos. Naenkrat me je zabolelo od spodaj, čez nekaj časa pa sem začela kar precej krvaveti. Zadeva se je umirila čez tri dni. Spet se je isto ponovilo četrti dan. Jemljem kont. tabletke Logest, in sicer že 5 mesecev. Stara sem 20 let. Res me zanima, kaj bi lahko bilo? Je možno, da se je nekaj pretrgalo? <p/> Dragana <p/> Že nekajkrat si po spolnem odnosu krvavela. Brez pregleda seveda lahko samo ugibava, kaj je vzrok teh krvavitev: * ker občujeta že kar nekaj časa, je poškodba spolovila zelo malo verjetna * lahko bi šlo za krvavitev iz vnetno spremenjenega materničnega vratu * ali za krvavitev po razpoku ovarijske ciste (zgolj teoretično) * ali pa slučajno sovpada krvavitev v zvezi z rabo Logesta. Če medtem, ko si čakala na odgovor, zadeva ni minila, ti priporočam, da obiščeš izbranega ginekologa, da ugotovita vzrok teh simptomov.